section_heading: Životopis
paragraph_text: Rođena je kao Antonija Rekettye je 12. siječnja 1961. u Beogradu, od oca Istvána i majke Eve r. Knezi iz Lemeša. U Lemešu završila osnovnu, gimnaziju Veljko Petrović u Somboru. Studirala u Osijeku na Pravnom fakultetu na kojem je diplomirala 1984. godineHrvatsko akademsko društvo ur. Slaven Bačić, Stevan Mačković, Petar Vuković, Tomislav Žigmanov: Leksikon podunavskih Hrvata - Bunjevaca i Šokaca C-Ć,natuknica "Antonija Čota", autor Tomislav Žigmanov, str. 48.-49., ISBN 85-85103-06-X te poslije stekla naslov magistre pravnih znanosti. Nakon diplome zaposlila se u Zadrugaru u Lemešu. U somborskom Narodnom kazalištu radi od 1985. godine, na poslovima tajnice. Svibnja 1991. godine zaposlila se u Narodnom kazalištu u Somboru. Otkad je u kazalištu, vodila je sve statistike i brižljivo čuvala i gradila arhiv Kazališta, surađivala s kazališnim muzejima i Zavodom za proučavanje kulture. Bila i u visokoj pokrajinskoj politici. Od ožujka 2007. do ožujka 2009. godine, bila je pomoćnicom Pokrajinskog tajnika za propise, upravu i nacionalne manjine.Subotica.info Nada Sudarević / Marijana Tucakov: Skupština podružnice DSHV: Osma redovita izborna skupština subotičke Podružnice DSHV-a - Martin Bačić i dalje na čelu najbrojnije podružnice, 10. veljače 2008. (pristupljeno 18. veljače 2019.) Poslije te dužnosti vratila se u svoju kazališnu ustanovu, Narodno kazalište Sombor, u kojem je sve do smrti radila na mjestu tajnice kazališta. Bila je velike energije, iskusna promatračica, ljubiteljica i poznavateljica kazališta, vrsna savjetnica i potpora mladim glumcima i oslonac zaposlenicima. Izniman je doprinos popularne Tonke, dobrog duha somborske kazališne kuće, svakom umjetničkom djelu koje su napravili. Bila je iznimno ponosna na svoje plemićko podrijetlo i na svoj ga je način utkala u svoj posao i međuljudske odnose, napravivši kazalište još ljepšim i gospodskijim. Iza sebe je ostavila dvadesetdvogodišnju ćerku Dalmu, studentkinju prava.